Ičunas
Ičunas (kin. 伊春, pinyin: Yīchūn) – miestas šiaurės rytų Kinijoje, Heilongdziango provincijoje, į šiaurės rytus nuo Harbino, Mažojo Chingano kalnų papėdėje, prie Tangvango upės (Sungario intakas). Sudaro prefektūrą, kurioje gyvena 1,1 mln. gyventojų (pačiame mieste – 0,7 mln.). Geležinkelis į Dziamusi. Miško ruošos pramonės centras; medienos apdirbimo, statybinių medžiagų, maisto pramonė.